الحرب العالميه التانية كانت حرب عالميه ابتدت سنة 1939 وانتهت سنة 1945. أغلبية دول العالم وكل الدول الكبرى دخلو الحرب العالميه التانية بكل جهودهم الحربيه والعلميه والاقتصاديه. وقت الحرب وقبلها اتعرض اليهود و اقليات ثانية لاضطهاد جامد على ايد النازيين ، السياسه اللى اتبعتها دول المحور ( المانيا و ايطاليا و اليابان ) كانت من اهم الاحداث السياسيه التى ادت لنشوبها ، و وصلت الذروه بعد ما استولى الالمان على بوهيميا و مولرافا فى يناير 1939. فابتدت فرنسا و انجلترا يعيدوا تسليحهم و ينظموا نفسهم عسكرياً بعد ما كانو اتبعوا سياسة التهديه و مضوا على ميثاق بشكوتا 1933. هتلر طالب باستعادة دانزج و الممر البولندى و عقد ميثاق عدم اعتداء مع الاتحاد السوفيتى فى اغسطس 1939 و بعد ذلك هاجم بولاندا فى 1 سبتمبر فأعلنت فرنسا و انجلترا ( والدول التابعة ليهم ) الحرب على المانيا الدول المتحالفه ضد المانيا و محورها يطلق عليهم اسم الحلفاء. القوات البريطانيه قضت الشتاء متحصنة وراء خط الاستواء ، و فى ابريل و مايو 1940 زحف الالمان واحتلوا الدنمارك و النرويج و هولاندا و انقضو على شمال فرنسا و انتصروا على الحلفاء اللى انسحبو بسرعه من دنكرك. فى 10 يونيه 1940 دخلت ايطاليا الحرب فى صف المانيا و استسلمت فرنسا فى 22 يونيه ، و وقفت بريطانيا وحدها بزعامة وينستون تشرشل تقاوم القاذفات الالمانيه.